CELEX: 62014CN0468
Language: el
Date: 2014-10-13 00:00:00
Title: Υπόθεση C-468/14: Προσφυγή της 13ης Οκτωβρίου 2014 — Ευρωπαϊκή Επιτροπή κατά Βασιλείου της Δανίας

8.12.2014   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 439/25
            
         Προσφυγή της 13ης Οκτωβρίου 2014 — Ευρωπαϊκή Επιτροπή κατά Βασιλείου της Δανίας
   (Υπόθεση C-468/14)
   (2014/C 439/34)
   Γλώσσα διαδικασίας: η δανική
   
      Διάδικοι
   
   
      Προσφεύγουσα: Ευρωπαϊκή Επιτροπή (εκπρόσωποι: M. Clausen και C. Cattabriga)
   
      Καθού: Βασίλειο της Δανίας
   
      Αιτήματα
   
   Η προσφεύγουσα ζητεί από το Δικαστήριο:
   
               —
            
            
               να διαπιστώσει ότι το Βασίλειο της Δανίας, εξακολουθώντας να επιτρέπει την πώληση προϊόντων καπνού που λαμβάνεται από το στόμα (snus), κατά παράβαση του άρθρου 8, από κοινού με το άρθρο 2, σημείο 4, της οδηγίας 2001/37/ΕΚ του Ευρωπαϊκού Κοινοβουλίου και του Συμβουλίου, της 5ης Ιουνίου 2001, για την προσέγγιση των νομοθετικών, κανονιστικών και διοικητικών διατάξεων των κρατών μελών σχετικά με την παραγωγή, την παρουσίαση και την πώληση των προϊόντων καπνού (1), παρέβη τις υποχρεώσεις που υπέχει από την οδηγία αυτή.
            
         
               —
            
            
               να καταδικάσει το Βασίλειο της Δανίας στα δικαστικά έξοδα.
            
         
      Ισχυρισμοί και κύρια επιχειρήματα
   
   Το Βασίλειο της Δανίας παρέβη τις υποχρεώσεις που υπέχει από το άρθρο 8 της οδηγίας 2001/37/ΕΚ απαγορεύοντας απλώς την πώληση στη Δανία προϊόντων καπνού που λαμβάνεται από το στόμα (snus), σε φακελάκια μίας δόσης ή σε πορώδη φακελάκια, και όχι την πώληση προϊόντων καπνού που λαμβάνεται από το στόμα (snus). Το Βασίλειο της Δανίας δεν αμφισβήτησε ότι η νομοθεσία του δεν συνάδει προς το δίκαιο της Ένωσης όσον αφορά την απαγόρευση της κυκλοφορίας στην αγορά προϊόντων καπνού που λαμβάνεται από το στόμα. Εντούτοις, σχέδιο νόμου περί απόλυτης απαγορεύσεως της κυκλοφορίας στη δανική αγορά προϊόντων καπνού που λαμβάνεται από το στόμα απορρίφθηκε από το Δανικό Κοινοβούλιο (Folketing).
   Το Βασίλειο της Δανίας δεν ανέλαβε νέες δεσμεύσεις για τη σύγκλιση της δανικής νομοθεσίας προς το δίκαιο της Ένωσης. Επομένως, η Επιτροπή διαπιστώνει ότι το Βασίλειο της Δανίας εξακολουθεί να μην εκπληρώνει τις υποχρεώσεις τις οποίες υπέχει από το άρθρο 8, από κοινού με το άρθρο 2, σημείο 4.
   
      (1)  ΕΕ L 194, σ. 26.